සමුද්‍ර හා නාවික ඉතිහාස කෞතුකාගාරය, ත්‍රිකුණාමලය

ශ්‍රී ලංකාවේ සමුද්‍ර හා නාවික ඉතිහාස කෞතුකාගාරය ත්‍රිකුණාමලයේ ස්ථාපනය කොට තිබේ. එය 16 වන ශතවර්ශයෙහි ලන්දේසීන් මෙරටට පළමුව ගොඩබෑ ස්ථානය සේ සැළකෙන ත්‍රිකුණාමලය බලකොටුවට ආසන්නව ඉදි කොට ඇත. ශ්‍රී ලංකාවේ 65වන නිදහස් සැමරුම් වලට සමගාමීව 2013 වර්ෂයේ පෙබරවාරි 3 වන දිනදී මෙම කෞතුකාගාරය එවක ජනපති මහින්ද රාජපක්ෂ මහතා විසින් විවෘත කරන ලදී. රටෙහි සමුද්‍රීය ඉතිහාසය, ජෙෙවවිවිධත්වය හා නාවුක සම්බන්ධතා පිළිබදවත්, වෙනත් නාවුක ක්ෂේත්‍රය හා සබැදි වස්තූන් ආදියත් මෙම කෞතුකාගාරයෙහි ප්‍රදර්ශනයට තබා තිබේ. කෞතුකාගාර ගොඩනැගිල්ල වර්ෂ 1602 සිට 1795 දක්වා වූ ලන්දේසි යටත් විජිත සමයේදී ඕලන්ද නාවුක කොමසාරිස්වරයාගේ නිල නිවාසය ලෙස සහ වර්ෂ 1795 සිට 1948 දක්වා නාගරික කොමසාරිස්වරයාගේ නිල නිවාසය භාවිතයට ගත් 17වන සියවසට අයත් ගොඩනැගිල්ලක මෙම කෞතුකාගාරය පිහිටුවා තිබේ. කෞතුකාගාරය පිහිටුවනු වස්, කලක් අත්හැරදමන්නට යෙදී තිබුණු මෙම ගොඩනැගිල්ල නෙදර්ලන්ත රජයේ ආධාර මත යලි ප්‍රථිසංස්කරණය කොට සංරක්ෂණය කිරීමට පියවර ගෙන තිබෙන අතර ගොඩනැගිල්ලෙහි සංරක්ෂණ කටයුතු ශ්‍රී ලංකා පුරාවිද්‍යා සහ කෞතුකාගාර දෙපාර්තමේන්තු විසින් අධ්‍යක්ෂණය කොට තිබේ. මේවාද බලන්න ශ්‍රී ලංකාවේ කෞතුකාගාර ලැයිස්තුව සමුද්‍ර කෞතුකාගාරය, ගාල්ල කොළඹ වරාය සමුද්‍ර කෞතුකාගාරය මූලාශ්‍ර බාහිර සබැඳි